Diari Oficial de la Generalitat Valenciana


Sumari del DOGV 3351, del 15-10-1998 (1998/7870)

RESOLUCIÓ del dia 14 de setembre de 1998, del Rectorat de la Universitat de València, per la que se convoquen els cursos d'adaptació del règim jurídic de determinat personal laboral fix de la mateixa a la naturalesa dels seus llocs de treball.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3351

Data del DOGV
:   15-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7870


Data del document
:   14-09-1998

Organisme emissor
:   Universitat de València

Tipus de document
:   Resolució

RESOLUCIÓ del dia 14 de setembre de 1998, del Rectorat de la Universitat de València, per la que se convoquen els cursos d'adaptació del règim jurídic de determinat personal laboral fix de la mateixa a la naturalesa dels seus llocs de treball. [1998/X7870]
  
El Rectorat de la Universitat de València, fent ús de les competències que li confereix la legislació vigent d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen i que va ser signat amb les centrals sindicals FETE-UGTE, FE CCOO-PV, Sindicat de Funció Pública de CGT-PV i STE-PV, tot això com a conseqüència de l'aplicació de la disposició transitòria primera del text refós de la Llei de funció pública valenciana, va publicar una Resolució, de 27 de febrer de 1997 (DOGV del 13-3-97), per la qual es dicten les normes que han de regular aquest procés d'adaptació.
  
Per tot això, de conformitat amb el que disposa aquesta resolució y en atenció a les atribucions que confereix la Llei d'autonomia universitària i els Estatuts de la Universitat de València, resolc:
  
Convocar cursos selectius per a l'adaptació del règim jurídic del personal laboral fix de la Universitat de València a la naturalesa funcionarial dels llocs de treball que ocupen, amb subjecció a les següents
  
Bases de la convocatòria
  
1. Objecte de la convocatòria
  
Aquesta convocatòria té per objecte l'adaptació de la naturalesa jurídica del personal laboral fix de la Universitat de València, a què fa referència la base 2 d'aquesta convocatòria, a la naturalesa administrativa dels llocs de treball que ocupa, mitjançant els processos prevists en la Resolució de 27 de febrer de 1997 del Rectorat d'aquesta Universitat.
  
2. Condicions dels aspirants
  
2.1 Per ser admès als processos d'adaptació objecte d'aquesta convocatòria, els aspirants hauran de tenir les condicions següents:
  
a) Ser personal laboral fix de la Universitat de València de totes les categories integrades en el grup C.
  
b) Ser personal laboral fix de la Universitat de València, amb contracte laboral i funcions reconegudes del grup C, sempre que tinguen els requisits de titulació acadèmica o antiguitat que preveu la Llei per a l'accés al grup C.
  
c) Trobar-se en una de les situacions administratives següents:
  
Ocupar, amb contracte laboral fix, un lloc de treball classificat d'administració especial del grup C en la Relació de llocs de treball de la Universitat de València; o tenir contracte laboral fix amb reconeixement de funcions del grup C i titulació acadèmica o equivalent, o bé antiguitat corresponent per accedir-hi.
  
Trobar-se en qualsevol tipus d'excedència de les que preveu el Conveni col·lectiu d'universitats públiques de la Comunitat Valenciana, sempre que l'últim lloc de treball que s'haja ocupat estigués classificat del grup C d'administració especial o hi corresponga en l'actualitat d'acord amb l'art. 16 del text refós de la Llei de funció pública valenciana.
  
2.2 A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que escaiga, s'establiran els nivells següents:
  
Nivell I (punt primer de la Resolució de 13 de març de 1997).
  
Personal laboral fix del grup C que ocupe llocs de treball classificats d'administració especial en la Relació de llocs de treball, sempre que el seu accés a la Universitat s'hagués produït a partir de l'1 de gener de 1990 (aquesta data inclusivament) mitjançant proves selectives de lliure accés desenvolupades segons el que disposava el conveni col·lectiu vigent llavors o amb posterioritat a l'1 de gener de 1988 mitjançant proves selectives d'accés lliure que van comportar l'acreditació de coneixements generals d'administració pública i específics del lloc de treball.
  
Nivell II (punt segon de la Resolució de 13 de març de 1997.
  
Personal laboral fix del grup C que tinga aquesta condició per haver realitzat proves selectives amb anterioritat a l'entrada en vigor del I Conveni Col·lectiu d'Universitats Públiques de la Comunitat Valenciana distintes de les que s'indiquen en l'apartat b) del punt primer o amb posterioritat a aquesta data, pel sistema de promoció interna, i ocupen llocs de treball classificats d'Administració Especial en la Relació de llocs de treball.
  
Nivell III (punt tercer de la Resolució de 13 de març de 1997).
  
Personal laboral fix del grup C que ocupe llocs de treball classificats d'administració especial i que hagués adquirit aquesta condició, siga quina siga la data en què això va tenir lloc, sense haver superat cap prova convocada a aquest objecte específic.
  
En aquest nivell s'inclou el personal laboral fix amb reconeixement de funcions del grup C, sempre que ocupen un lloc de treball classificat d'administració especial i tinguen els requisits que preveu la base 2.1 d'aquesta convocatòria.
  
2.3 El personal del grup C que es trobe en qualsevol tipus d'excedència s'haurà d'acollir, als efectes d'aquesta convocatòria, al nivell previst per a l'últim lloc de treball que estigués ocupant amb anterioritat a aquesta situació i segons les seves condicions d'accés a aquest.
  
3. Presentació de sol·licituds i admissió dels aspirants
  
3.1 Qui desitge prendre part en el procés d'adaptació objecte d'aquesta convocatòria, ho haurà de fer constar mitjançant una sol·licitud, segons el model que s'acompanya com a annex I d'aquesta resolució, en la qual l'aspirant haurà d'indicar el nivell a què s'acull segons els que estableixen les bases 2.2.
  
3.2 Totes les sol·licituds s'adreçaran al rector de la Universitat de València, i es presentaran al Registre d'Entrada de la Gerència de la Universitat o en la forma prevista en l'art. 38 de la Llei de règim jurídic de les administracions públiques i procediment administratiu comú, dins el termini de 20 dies comptadors des de l'endemà de la publicació d'aquesta convocatòria.
  
3.3 Acabat el termini de presentació de les sol·licituds, es publicarà la relació provisional d'admesos i exclosos als processos d'adaptació, amb especificació dels motius de l'exclusió i adscrivint els admesos al nivell que els correspon d'acord amb la base 2.2. La publicació es farà al tauler d'anuncis de Gerència i a través de la pàgina web del Servei de Recursos Humans (PAS), amb l'adreça http://www.uv.es/~pas.
  
3.4 Havent-se fet pública la relació a què es refereix el paràgraf anterior, els aspirants podran formular, en el termini de 10 dies comptadors a partir de l'endemà de la publicació de les llistes al tauler de Gerència, les al·legacions que estimen oportunes, i també esmenar les deficiències que puga haver-hi en la documentació, d'acord amb el que preveu l'art. 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.5 Transcorregut el termini anterior, esmenats els defectes i vistes les reclamacions, es dictarà resolució amb les llistes definitives d'admesos, que es faran públiques mitjançant el mateix procediment que per a les llistes provisionals.
  
3.6 El Servei de Formació Permanent de la Universitat de València determinarà i publicarà el calendari i el lloc en què es faran els cursos prevists en aquesta convocatòria. Alhora, designarà, d'acord amb la Gerència de la Universitat, el professorat que els impartirà.
  
4. Desenvolupament dels processos d'adaptació
  
4.1 Durada dels cursos. De conformitat amb el que estableix la Resolució de 13 de març de 1997, les hores de duració del curs, per al grup C i els distints nivells inclosos en la base 2.2 d'aquesta convocatòria, és la que a continuació s'indica:
  
Grup de titulació
  
C
  
Nivell I 13 h
  
Nivell II 37,30 h
  
Nivell III 50 h
  
4.2 Assistència als cursos. Per a l'adaptació a la condició de funcionari de carrera de la Universitat de València a través del procediment establert en aquesta convocatòria, a més de superar les corresponents proves d'avaluació, és requisit indispensable l'assistència a un 85%, com a mínim, de la durada total del curs selectiu a què s'estiga adscrit, sense perjudici del que disposa el punt 12 de la Resolució de 13 de març de 1997 per als casos de malaltia degudament acreditada.
  
4.3 Avaluació continuada. La comissió avaluadora dels cursos objecte d'aquesta convocatòria farà una avaluació continuada del personal que hi és adscrit.
  
4.4 Prova final. Quan hagen acabat els cursos selectius, es farà una prova final sobre els continguts del temari de les matèries que s'hagen impartit i que es detallen a l'annex II d'aquesta convocatòria.
  
4.5 Qualificació de les proves
  
4.5.1 La comissió qualificadora valorarà l'avaluació continuada i la prova final del curs selectiu de 0 a 10 punts
  
4.5.2 Per a la superació final del procés selectiu, i per tant per adquirir la condició de funcionari de carrera, caldrà haver obtingut la qualificació d'apte.
  
La qualificació d'apte s'obtindrà quan s'aconseguesca una puntuació igual o superior a 10 punts, que serà el resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per superar el procés d'adaptació.
  
5. Publicitat de les llistes d'aprovats
  
5.1 Acabats els cursos selectius, la comissió qualificadora farà públic, mitjançant el mateix procediment que per a les llistes d'admesos al procés selectiu, la relació del personal que hi ha participat amb l'expressió de la qualificació d'apte o no apte, la qual constituirà la llista d'aspirants que han superat el procés objecte d'aquesta convocatòria.
  
5.2 La comissió avaluadora elevarà al rector la llista d'aspirants que han superat el procés d'adaptació per procedir al seu nomenament com a funcionaris de carrera.
  
6. Comissió qualificadora i professorat dels cursos
  
6.1 La comissió qualificadora del procés d'adaptació, que ha de fer l'avaluació contínua dels cursos selectius i qualificar les proves finals, serà nomenada per resolució del rector.
  
6.2 Als efectes de comunicacions i de qualsevol altra incidència derivada de la convocatòria, la comissió qualificadora tindrà la seu a la Gerència de la Universitat de València, c/ Antiga Senda de Senent, 11-4t. València.
  
6.3 El règim jurídic de funcionament de la comissió qualificadora és el que estableix la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats; quan hi concórreguen algunes de les causes previstes als articles 28 i 29 de l'esmentada llei, els membres de la comissió s'hauran d'abstenir. Altrament, les persones interessades els podran recusar.
  
6.4 Els cursos objecte d'aquesta convocatòria seran impartits per personal amb prou capacitació en la matèria que presta serveis a la Universitat de València amb prou capacitació. El Servei de Formació Permanent, juntament amb la Gerència, podran estimar, en funció de la seua especificitat, la part del temari que podrà ser impartida per personal que no pertanya a la Institució.
  
6.5 La Universitat de València disposarà les mesures que siguen necessàries per garantir la informació als representants sindicals sobre el desenvolupament del procés i les actuacions de la comissió qualificadora.
  
7. Comissió d'admissió als processos prevists en aquesta convocatòria
  
Per tal de garantir una actuació transparent i correcta, quant a l'adscripció i l'admissió del personal afectat per aquesta convocatòria en els nivells prevists, es constitueix una comissió d'admissió integrada per la institució i els sindicats que hi tenen representació.
  
La comissió serà presidida pel vicerector d'Organització Administrativa i la compondran els següents membres:
  
Per part de la institució:
  
El gerent
  
La vicegerenta
  
La cap del Servei de Recursos Humans (PAS)
  
El cap del Servei d'Assessoria Jurídica
  
Per la part sindical:
  
Un representant de CCOO.
  
Un representant de FETE-UGT
  
Un representant de CGT
  
Un representant de STE-PV
  
8. Recursos
  
Aquesta convocatòria, les seues bases i tots aquells actes administratius que es deriven d'aquesta i de les actuacions de les comissions avaluadora i d'admissió, poden ser impugnats en la forma que estableix la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 14 de setembre de 1998.- Per delegació (DOGV de 27-5-98), el vicerector d'Organització Administrativa: Lluís Guia i Marín.
  
Annex I
  
Instància per als cursos d'adaptació
  
Dades personals
  
Primer cognom Segon cognom Nom
  
Data de naixement: DNI: Telèfon professional:
  
Adreça professional: Localitat/Província:
  
Dades del lloc de treball i nivell al qual s'adscriu:
  
Grup: Nivell al qual s'adscriu:
  
 Nivell I Nivell II Nivell III
  
Núm. del lloc de treball que ocupa actualment:
  
Lloc de treball:
  
SOL·LICITA: ser admès/admesa als cursos d'adaptació del règim jurídic de determinats tipus de personal laboral fix a la naturalesa dels seus llocs de treball, convocats per resolució del 14 de setembre de 1998.
  
La persona interessada,
  
València, ..., d ... de ... 1998
  
Annex II
  
Grup C
  
Curs de 13 hores. Nivell I
  
Bloc 1 = 13 hores. Legalitat bàsica
  
La Constitució espanyola del 1978
  
La Llei de la funció pública valenciana
  
La Universitat de València. Estatuts
  
Cursos de 37,30 hores. Nivell II
  
Bloc 1 = 13 hores. Legalitat bàsica
  
La Constitució espanyola del 1978
  
La Llei de la funció pública valenciana
  
La Universitat de València. Estatuts
  
Bloc 2 = 24,30 hores. Legalitat i gestió dels serveis públics
  
Gestió del personal funcionari i laboral: 5 hores
  
Gestió econòmica i financera: 10 hores
  
Atenció a la salut laboral i prevenció de riscs laborals: 5 hores
  
Control de la gestió: 4,30 hores
  
Curs de 50 hores. Nivell III
  
Bloc 1 = 13 hores. Legalitat bàsica
  
La Constitució espanyola del 1978
  
La Llei de la funció pública valenciana
  
La Universitat de València. Estatuts
  
Bloc 2 = 24,30 hores. Legalitat i gestió dels serveis públics
  
Gestió del personal funcionari i laboral: 5 hores
  
Gestió econòmica i financera: 10 hores
  
Atenció a la salut laboral i prevenció de riscs laborals: 5 hores
  
Control de la gestió: 4,30 hores
  
Bloc 3 = 12,30 hores
  
Els instruments que regulen l'actuació universitària en cada una de les àrees següents:
  
Informàtica
  
Laboratoris
  
Informació
  
Normalització lingüística
  
Investigació
  
Biblioteques
  
Planificació
  
Tècnica i de manteniment
  
Sanitària
  
Esportiva
  
Jardineria
  
Cultural
  
Publicacions
  
Hostalatge i restauració
  
Magatzem
  
Serveis